ที่ประชุมคณะรัฐมนตรี เตรียมหามาตรการช่วยเหลือผู้ได้รับผลกระทบจากเหตุกราดยิงกลางเมือง จังหวัดนครราชสีมา
ที่ประชุมคณะรัฐมนตรี เตรียมหามาตรการช่วยเหลือผู้ได้รับผลกระทบจากเหตุกราดยิงกลางเมือง จังหวัดนครราชสีมาการประชุมคณะรัฐมนตรีวันนี้ มีวาระการพิจารณาที่น่าสนใจหลายเรื่อง โดยเฉพาะการหามาตรการช่วยเหลือ ผู้ได้รับผลกระทบจากเหตุกราดยิงกลางเมือง จังหวัดนครราชสีมา โดยกระทรวงการพัฒนาสังคมและความมั่นคงของมนุษย์ (พม.) จะเสนอที่ประชุมพิจารณาจัดตั้งกองทุน ช่วยเหลือบุตรของเหยื่อ ในเหตุกราดยิงกลางเมืองจังหวัดนครราชสีมา และที่ประชุม ครม. เตรียมรับทราบข้อมูลรายงานการช่วยเหลือเยียวยา ผู้ได้รับบาดเจ็บ เสียชีวิต จากเหตุการณ์กราดยิง โดยแต่ละกระทรวงจะรายงานการช่วยเหลือ ให้เป็นไปอย่างครอบคลุมและทั่วถึง พร้อมให้สำนักงบประมาณเร่งการเยียวยาทันทีขณะที่วาระการพิจารณาอื่นๆ ที่น่าสนใจ อาทิ กระทรวงพาณิชย์ จะขออนุมัติดำเนินการ ตามโครงการติดตั้งเครื่องมือวัดปริมาณน้ำมันปาล์ม เพื่อบริหารจัดการและควบคุมสต็อกน้ำมันปาล์มส่วนกระทรวงคมนาคม จะเสนอร่างกฎกระทรวง กำหนดค่าธรรมเนียม การใช้ยานยนต์บนทางหลวงพิเศษหมายเลข 6 ตอน บางปะอิน-นครราชสีมา และเสนอร่างกฎกระทรวง กำหนดขนาด ลักษณะ และสีของแผ่นป้ายทะเบียนรถและการแสดงแผ่นป้ายทะเบียนรถ และเครื่องหมายแสดงการเสียภาษีประจำปีอย่างไรก็ตาม ในการประชุมคณะรัฐมนตรี วันนี้ นายกรัฐมนตรี รวมถึงคณะรัฐมนตรี และข้าราชการ ได้ร่วมกันแต่งชุดดำเพื่อไว้อาลัยให้กับผู้สูญเสียจากเหตุการณ์กราดยิงกลางเมืองจังหวัดนครราชสีมา จนเป็นเหตุให้มีผู้เสียชีวิตกว่า 30 รายด้วย